cyanic-selkie/wikianc huggingface dataset:
আন্তর্জাতিক ইসলামী বিশ্ববিদ্যালয় চট্টগ্রাম
ছাত্রাবাস
এই বিশ্ববিদ্যালয়ে শিক্ষার্থীদের থাকার ব্যবস্থা উপলব্ধ রয়েছে। ছাত্রাবাসগুলো নিম্নরূপ (বিদেশি শিক্ষার্থীদের জন্য পৃথক ছাত্রাবাস):
স্থায়ী ক্যাম্পাস (কুমিরা):
চট্টগ্রাম শহর:
ছাত্র সংগঠন
এখানে নিম্নলিখিত ছাত্র সংগঠন রয়েছে:
তালদি রেলওয়ে স্টেশন
তালদি রেলওয়ে স্টেশন হল শিয়ালদহ–ক্যানিং লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার তালদি ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
লারাভেল
লারাভেল একটি মুক্ত, ওপেন সোর্স একটি ওয়েব ফ্রেমওয়ার্ক। এটি ‍মূলত পিএইচপি দিয়ে বানানো একটি ওয়েব ফ্রেমওয়ার্ক যা তৈরি করেছেন টেলর ওটওয়াল। এটি ওয়েব এপ্লিকেশনের তৈরির জন্য ব্যবহৃত হয় যাতে মডেল-ভিউ-কন্ট্রোলার (এমভিসি) ডিজাইন প্যাটার্ন এবং সিম্ফনি ভিত্তিক ওয়েব অ্যাপ্লিকেশনের ব্যবহার করা হয়েছে। লারাভেলের কিছু বৈশিষ্ট্য হল, ডেডিকেটেড ডিপেন্ডেন্সি সিস্টেম, রিলেশনাল ডেটাবেসগুলি অ্যাক্সেস করার জন্য নিজস্ব পদ্ধতি  এবং রক্ষণাবেক্ষণে সহায়তা এবং আর্টিসান নামক একটি মডুলার প্যাকেজিং সিস্টেম রয়েছে ।     লারাভেল তৈরি করা হয়েছে কম্পোজার নামক ডিপেন্ডেন্সি ম্যানেজারের উপর ভিত্তি করে । লারাভেল এ একটি অতি শক্তি কমান্ডলাইন টুল আছে যার নাম আর্টিশান ।
লারাভেলের সোর্স কোড এমআইটি লাইসেন্স এর অধীনে গিটহাবে রাখা আছে।
ইতিহাস
কোডইগনাইটার এর চাইতে উন্নত কিছু বৈশেষ্ট্যের কিছু তৈরির জন্য টেলর ওটয়েল লারাভেল তৈরি করেন। পূর্ববর্তি কোডইগনাইটার এ কিছু বিষয় অনুপস্থিত ছিল যেমন অথেন্টিকেশন অথরাইজেশনের মত কিছু বৈশিষ্ট্য। সেই সকল প্যাকেজ বিল্ট-ইন রেখে লারাভেল উন্নয়ন করা হয়। লারাভেলের প্রথম বেটা ভার্সন অবমুক্ত করা হয় ৯ই জুন ২০১১ সালে। লারাভেল এর এই সংস্করনে ফ্রেমওয়ার্কের সকল চাহিদা পুরন করলেও কন্ট্রোলারের পুর্ন সহযোগিতা ছিল না। যার ফলে এটি সম্পূর্ণ মডেল ভিউ কন্টোলার-এর যেই গঠনের উপরে এই ফ্রেমওয়ার্ক তৈরি করার কথা ছিল তা পুরাপুরি সফল ছিল না।
লারাভেল ২ অবমুক্ত করা হয় ২০১১ এর সেপ্টেম্বরে। আগের চাইতে কমিউনিটির বেশ উন্নতি নিয়ে এটি হাজির হয়। আগের সংস্করনে যেই কন্ট্রোলার নিয়ে সমস্যা ছিল তা এই সংস্করন সমধান করা হয় । যার ফলে লারাভেল ২ থেকে এটি পুরাপুরি এমভিসি প্যাটার্ন পেয়ে যায় ।
লারাভেল ৩ ২০১২ এর ফেব্রুয়ারিতে অবমুক্ত করা হয় লারাভেল ৩ থেকে কমান্ড লাইন টুলস আর্টিসান সিএলয়াই যুক্ত করা হয় । এবং ডাটাবেজ এর কার্যক্রম আরো উন্নত করা হয় ।
লারাভেল ৪ বের হয় ২০১৩ এর মে মাসে। যার কোডনেম ছিল Illuminate. ডাটাবেজ মাইগ্রেটিং, ডাটাবেজ সিডিং এর মত ইম্পর্টেন্ট হালনাগাদ নিয়ে আসা হয় এই ভার্সনে । তাছাড়াও ডাটাবেইজ এর সফট ডিলিট এই ভার্সন থেকে কার্যকর হয় । লারাভেলের ইতিহাসে এই ভার্সনেই সব থেকে বেশি পরিবর্তন নিয়ে আসা হয় ।
ফেব্রুয়ারি ২০১৫ তে আসে লারাভেল ৫ । নতুন ফিচারের মধ্যে এটাতে যুক্ত করা হয় সিডিউলার নামের একটা প্যাকেজ যা সকল কাজের শিডিউল মেইনটেইন করে থাকে । এই ভার্সনে একটা ফাইলসিস্টেম নামের এবাস্ট্রাকসন লেয়ার যুক্ত করা হয় । Elixir এর মাধ্যমে সহজে প্যাকেজ ম্যানেজ করা যায় এই ভার্শন থেকে । লারাভেল ৫ থেকে সম্পূর্ণ নতুন একটা স্ট্রাকচার পায় লারাভেল ।
২০১৫ সালের মার্চের দিকে একটা সাইট পয়েন্ট সার্ভের অনুযায়ী লারাভেল হল পিএইচপি এর সব চেয়ে জনপ্রিয় জনপ্রিয় ফ্রেমওয়ার্ক হসেবে উঠে আসে ।
প্রকাশের ইতিহাস
Source: লারাভেল
লারাভেল ৫ এর সিকিউরিটি সাপোর্ট
লং টার্ম সাপোর্ট(এলটিএস) ভার্সনগুলাতে যেমন ৫.১ এ ২ বছরের জন্য বাগ ফিক্স সাপোর্ট এবং ৩ বছরের মধ্যে সিকিউরিটি সাপোর্ট প্রদান করে থাকে ।আর এমনি সকল ভার্ষন গুলার জন্য সাধারনত ৬ মাস বাগ ফিক্সিং এর জন্য এবং ১ বছর সিকিউরিটি সাপোর্ট প্রদান করে থাকে ।
লারাভেল আর্কিটেকচার
থাম্ব|লারাভেল আর্কিটেকচার লারাভেলের আর্কিটেকচার মডেল-ভিউ-কন্ট্রোলার (এমভিসি) ডিজাইন প্যাটার্ন এর উপরে নির্মিত ।
চার্লস স্টুয়ার্ট (হিন্দু স্টুয়ার্ট)
চার্লস স্টুয়ার্ট (c. ১৭৫৮ - ৩১ মার্চ ১৮২৮) ছিলেন হিন্দুধর্ম-অনুরাগী ও হিন্দুসভ্যতাপ্রেমী ইস্ট ইন্ডিয়া কোম্পানির ভারতে নিযুক্ত  সেনাবাহিনীর একজন অফিসার। তিনি  ভারতের হিন্দু সংস্কৃতিকে আন্তরিকতার সঙ্গে ভালোবেসে হিন্দু ধর্মের চিরন্তন আচার-আচরণ, রীতিনীতি অত্যন্ত নিষ্ঠার সাথে পালন করেছেন আজীবন এবং সেকারণে হিন্দু স্টুয়ার্ট নামে পরিচিত হন। এমনকি তিনি হিন্দু সংস্কৃতি ও ঐতিহ্যের প্রশংসা করে এবং ভারতে বসবাসকারী স্বজাতি ইউরোপীয়দের হিন্দু সংস্কৃতি পরিগ্রহ করতে আহ্বান করেছেন। তার রচিত পুস্তক ও সংবাদপত্রে লেখা নিবন্ধে তা প্রতিভাত হয়েছে। অন্যদিকে যারা ভারতীয় সংস্কৃতির নিন্দা বা অবমূল্যায়ন করেছেন তাদের মনোভাব ও ক্রিয়াকলাপের সরাসরি নিন্দা করেছেন। ২০০২ খ্রিস্টাব্দে স্কটিশ ইতিহাসবিদ উইলিয়াম ডালরিম্পল রচিত White Mughals বা শ্বেত মুঘল বইটিতে তার সুস্পষ্ট উল্লেখ আছে।
জন্ম ও পরিবার
চার্লস স্টুয়ার্টের জন্ম আয়ারল্যান্ডের গালওয়ে'র  এক সম্ভ্রান্ত পরিবারে, জন্মসূত্রে আইরিশ। পিতা থমাস স্মিথ  (১৭৪০ - ১৭৮৫) ছিলেন লিমেরিক শহরের এমপি ও মেয়র।
তার পিতামহ চার্লস স্মিথও (১৬৯৪-১৭৮৩) ছিলেন লিমেরিক শহরের মেয়র। পিতমহী ছিলেন প্রথম ব্যারোনেট স্যার টমাস প্রেন্ডারগাস্টের কন্যা এলিজাবেথ। তার দুই ভ্রাতুষ্পুত্রের একজন রবার্ট স্টুয়ার্ট (১৮১২-১৯০১) ছিলেন কূটনীতিক এবং অন্যজন জেমস স্টুয়ার্ট ছিলেন প্রকৃতিবিদ ও সার্জেন। পাদ্রী ও খ্যাতনামা ফুটবলার রবার্ট কিং (১৮৬২-১৯৫০) ছিলেন তার পৌত্র।
কর্মজীবন
চার্লস স্টুয়ার্ট ১৭৭৭ খ্রিস্টাব্দে ঊনিশ বৎসর বয়সে  আয়ারল্যান্ড ছেড়ে ভারতে আসেন এবং সারাজীবনই ভারতে অতিবাহিত করেন।ইস্ট ইন্ডিয়া কোম্পানিতে ক্যাডেট হিসাবে চাকরি শুরু করে পদমর্যাদায় তিনি মেজর-জেনারেল হন। প্রাত্যহিক জীবনের নির্দিষ্ট সময় হিন্দু ধর্ম ও  সংস্কৃতির জন্য বরাদ্দ রাখলেও স্টুয়ার্ট কাজকর্মে বিশেষ মনোযোগী ছিলেন, তাই ব্রিটিশ ইস্ট ইন্ডিয়া কোম্পানির ফার্স্ট বেঙ্গল ইউরোপিয়ান রেজিমেন্টের কোয়াটার মাস্টার পদ হতে  মেজর জেনারেলের পদে উন্নীত হতে কোনকিছুই অন্তরায় হয়নি। সেনাবাহিনীর চাকরির সঙ্গে তিনি ফোর্ট উইলিয়াম কলেজের ফার্সি ভাষার অধ্যাপক হিসাবেও কাজ করেছেন। ভারতে প্রশাসক হয়ে আসা ইংরেজ সাহেবদের যেমন উর্দু ফার্সি পড়িয়েছেন, তেমন সেখানে সহকর্মী হিসাবে পেয়েছেন জন গিলক্রিস্ট, উইলিয়াম কেরি, মৃত্যুঞ্জয় বিদ্যালঙ্কার, ম্যাথু লামসডেন প্রমুখকে। এর মাঝে কিছুদিন তিনি ইংল্যান্ডে গিয়ে দক্ষিণ-পূর্ব এশিয়ার ভাষার অধ্যাপনা করেন ইস্ট ইন্ডিয়া কলেজে। অধ্যাপনাকালে নিপুণতায় তিনি ছিলেন একজন বৃটিশ বিদ্বান ও প্রাচ্যবিদ। সেনাবাহিনীর চাকুরিতে তার সর্বশেষ কমান্ড ছিল সাগর ফিল্ড ফোর্স। কিন্তু সামরিক বাহিনী থেকে অবসরের পর ১৮২৭ খ্রিস্টাব্দ পর্যন্ত অধ্যাপনা করেছেন।
ভারতে হিন্দু সভ্যতাপ্রেম ও ধর্মীয় আচরণ
ভারতে আসার পর অষ্টাদশ শতকে ভারতের হিন্দু সভ্যতা ও সংস্কৃতি চার্লস স্টুয়ার্টকে প্রবলভাবে আকৃষ্ট করে। তিনি সেসময় ভারতে অনুভব করেন মুসলমান পরিবারে পর্দা প্রথা থাকলেও পারিবারিক জীবনে তারা খোলামেলাই, তাদের জীবন-যাপন বিশ্বাস, ভাবনা এসব আবিষ্কার করতে কৌতুহলী গবেষকের বেশি সময় লাগে না, কিন্তু ব্রাহ্মণ্যবাদী হিন্দু সমাজের অবগুণ্ঠন খুলে তার ভেতরটা দেখে আসা রীতিমত বড় আবিষ্কার -- এই অবগুণ্ঠনের অন্তরালে তিনি পেয়েছেন সংস্কৃতির অঢেল উপাদান। কলকাতার হিন্দুদের সমাজজীবনে এর অনুসন্ধানই তাকে শেষ পর্যন্ত  পরিণত করে হিন্দু স্টুয়ার্ট-এ। তার বিচারে ভারতের হিন্দু সভ্যতা পরম্পরাগতভাবে স্বয়ংসম্পূর্ণ ও সমৃদ্ধ। তিনি উৎসাহের সঙ্গে হিন্দু সংস্কৃতিকে গ্রহণ করেন এবং নিজেকে ধর্মান্তরিত হিন্দু হিসাবে পরিচয় দেন। তাছাড়া শুধু পরিচয় নয়, কৃষ্ণভক্ত স্টুয়ার্ট দৈনন্দিন জীবনে আচার-আচরণ, রীতিনীতি নিষ্ঠার সঙ্গে পালন করতেন। কলকাতায় প্রত্যহ ভোরবেলায় কৃষ্ণবিগ্রহ নিয়ে  নগ্নপদে, পরনে কাছা দিয়ে ধুতি পরে, ঊর্দ্ধাঙ্গে আজানুলম্বিত উত্তরীয় নিয়ে গঙ্গাস্নান, ভক্তিভাবে সকাল-সন্ধ্যা পূজাপাঠের পর জলগ্রহণ, বেদ-উপনিষদ-পুরান-মহাকাব্য ইত্যাদির নিয়মিত অধ্যয়ণে প্রশান্তি লাভ করতেন তিনি। "জয় সীতারামজী" ধ্বনিতে ভারতীয়দের অভ্যর্থনা জানাতেন। প্রাত্যহিক জীবনে তার এহেন ক্রিয়াকলাপে উপনিবেশবাদী সাহেবরা ব্যঙ্গ করত। কিন্তু স্টুয়ার্ট বিন্দুমাত্র বিচলিত হতেন না। বরং কৃষ্ণপ্রেমে আপ্লুত হয়ে সংবাদপত্রে হিন্দুধর্ম, দর্শন, রীতিনীতির স্তুতিতে প্রবন্ধ লিখতেন এবং উৎসাহিত করতেন অন্যদের। অন্যদিকে খ্রিস্টান যাজকদের গণধর্মান্তকরণের বিরুদ্ধে প্যামফ্লেটে প্রচার করতেন। ১৮০৮ খ্রিস্টাব্দে রচিত স্টুয়ার্ট তারভিন্ডিকেশন অফ দ্য হিন্দু'স বইয়ে ভারতে ইউরোপীয় ধর্মপ্রচারকদের কাজের সমালোচনা করে বলেছেন -
স্টুয়ার্ট এই বইতে আরো ব্যাখ্যা করে মিশনারিদের আক্রমণ থেকে হিন্দু ধর্মকে রক্ষায় বলেছেন -
বইটি জুড়ে স্টুয়ার্ট, ইউরোপীয় ধর্মপ্রচারকদের সমূহ বিপদ সম্পর্কে সজাগ করে, ভারতীয়দের খ্রিস্টান ধর্মে রূপান্তরিত করার প্রচেষ্টায় সতর্ক করেছেন, তাদের ধর্মান্তরকরণের প্রক্রিয়াটিকে তিনি "অপরাধী, অপ্রয়োজনীয়, বিপজ্জনক, বুদ্ধিহীন এবং উন্মাদ" হিসাবে বর্ণনা করেছেন। তিনি প্রশ্ন করেন - "যদি ভারতীয় সংস্কৃতি ও ধর্মের অবমাননা করা হয়, তাহলে আমরা আমাদের হিন্দু সৈন্যদের বিশ্বস্ততায় কীভাবে আস্থা রাখতে পারি?"
চার্লস স্টুয়ার্ট প্রাত্যহিক জীবন-যাপনে হিন্দু ধর্মের রীতিনীতি যেমনভাবে গ্রহণ করেন, তেমনই ভারতের ন্যায় উষ্ণ ক্রান্তীয় দেশের উপযুক্ত পোশাক-আশাক ছিল তার পছন্দের। প্যারেড গ্রাউন্ড থেকে বের হয়েই তিনি স্বাভাবিক ভারতীয় পোশাক পরতেন এবং  স্বাচ্ছন্দ্য বোধ করতেন। অন্যদের উৎসাহিত করতেন। শাড়িতে ভারতীয় নারীর সৌন্দর্য অতুলনীয়। স্টুয়ার্ট হিন্দু নারীর শাড়ির পরার প্রশংসায় ছিলেন পঞ্চমুখ। শাড়িকে তিনি দৃষ্টিনন্দন, আকর্ষক এবং যৌন আবেদনময় পোশাক হিসাবে বর্ণনা করেছেন। ইউরোপীয় মহিলাদের হাল ফ্যাশনের পোশাকের চেয়ে শাড়ি অনেক সুন্দর এবং তাদেরও শাড়ি পরা উচিত বলে মনে করতেন তিনি। এনিয়ে তিনি 'দৈনিক ক্যালকাটা টেলিগ্রাফ'-এ বহু প্রবন্ধ লিখেছেন। বহু লেখালেখিও চলেছিল বহুদিন। নিজের কর্মক্ষেত্রে পোশাক বিষয়ে তার মতবাদ প্রচলনের চেষ্টায় উর্ধতন কর্তৃপক্ষের সঙ্গে সংঘাতে জড়িয়ে পড়েছিলেন। অধস্তন সেপাইদের লম্বা গোঁফ ও তিলক পরার অধিকার দিয়ে  ১৮১৩ খ্রিস্টাব্দে সাসপেন্ড হন, তবে পরের বছরেই পদোন্নতির সাথে পুনরায় বহাল হন।
পারিবারিক জীবন
চার্লস স্টুয়ার্টের প্রথম স্ত্রী স্যার উইলিয়াম গর্ডনের কন্যা, দ্বিতীয় স্ত্রী রেভারেন্ড নিকোলাস রিডার কন্যা অ্যানি। স্টুয়ার্ট নিঃসন্তান ছিলেন। বিশিষ্ট লেখক উইলিয়াম ডালরিম্পল রচিত White Mughals বা শ্বেত মুঘল বইটিতে অবশ্য স্টুয়ার্টের ভারতীয় স্ত্রী উল্লেখ আছে যাকে নিয়ে তিনি সারা ভারত ঘুরে বেড়িয়েছেন কাজের ফাঁকে।
উত্তরাধিকার
স্টুয়ার্ট ১৮২৮ খ্রিস্টাব্দের ৩১ শে মার্চ পরলোক গমন করেন  এবং তাঁর ইচ্ছানুসারে কলকাতার সাউথ পার্ক স্ট্রিট কবরস্থানে একটি সমাধিতে তাকে ও তার উপাস্য দেবতা গোপালবিগ্রহের  সঙ্গে  সমাধিস্থ করা হয়। ভক্ত ও  ভগবানের শেষশয্যার উপর নির্মিত হয়  হিন্দু মন্দিরের আদলে এক স্মৃতিসৌধ।
চার্লস স্টুয়ার্টের ভারতবাসে বিশেষকরে কলকাতার বাসস্থান, উড স্ট্রিট  ও থিয়েটার রোডের মাঝামাঝি চৌরঙ্গির অট্টালিকা ভরা ছিল  অসংখ্য প্রাচীন হিন্দু ও বৌদ্ধ-জৈন মূর্তি, দুষ্প্রাপ্য গ্রন্থ, পুঁথিপত্র, রংবাহারি পোশাকসহ ঐতিহাসিক সামগ্রীতে। এগুলি ছিল তার সারাজীবনের অসাধারণ পুরাকীর্তির সংগ্রহ। নিজের সেনাবাহিনীর পোস্টিং কাজে লাগিয়ে ভারতের বিভিন্ন স্থান হতে সংগ্রহ করেছিলেন বিরল  মূর্তি ও অন্যান্য প্রত্ন সামগ্রী।  স্টুয়ার্টের মৃত্যুর পর ভারতীয় প্রত্নমূর্তির এই বিপুল সংগ্রহ লন্ডনের ক্রিস্টি-র নিলামে উঠে 'জন ব্রিজ' ও পরে তার ভাই জর্জ ব্রিজের মাধ্যমে  অবশেষে ঠাঁই হয় ব্রিটিশ মিউজিয়ামে - ব্রিজ কালেকশন নামে।
ইজারাদার
ইজারাদার হলো লিজের একজন অংশগ্রহণকারী যিনি সম্পত্তি ভোগ দখল করেন এবং অস্থায়ী দখলের জন্য ভাড়াটিয়ার কাছে ইজারা দেওয়ার বিষয় হিসাবে এটি সরবরাহ করেন। ইজারাদার একজন রাজস্ব চুক্তিকারী। মোগল আমলে ইজারা বা রাজস্ব চুক্তির প্রচলন ছিলো। এ বিষয় চুক্তিকারী মুস্তাজির বা  ইজারাদার নামে পরিচিত ছিলেন। ভারতীয় উপমহাদেশে  ইস্ট ইন্ডিয়া কোম্পানিরা রাজস্ব চুক্তি করতো ইজারাদারদের সাথে। ওইসময় সরকার নিয়ন্ত্রিত জলমল, হাটবাজার, বাণিজ্যিক ভূমি, কৃষি জমি ইজারাদারদের সাথে বন্দোবস্ত করা হতো। উদাহরণস্বরূপ, লিজহোল্ড এস্টেটে, বাড়িওয়ালা ইজারা আদায়কারী এবং ভাড়াটিয়া। ভাড়াটে ব্যক্তি সম্পত্তির মালিক বা মালিকের পক্ষে অনুমোদিত কোনও প্রতিনিধি হতে পারে। বাণিজ্যিক ব্যাংক, অর্থনৈতিক অ-ব্যাংক সংস্থা, ইজারা সংস্থাগুলি প্রায়শই ইজারা গ্রহীতা হিসাবে কাজ করে।
পরিভাষা
একজন ইজারা আইনী সত্তা এবং স্বতন্ত্র উভয়ই হতে পারে। তবুও, "ইজারা সংস্থা" শব্দটি কখনও কখনও "ইজারাদার" শব্দটির প্রতিশব্দ হিসাবে ব্যবহৃত হয়।
সম্পত্তি বিক্রয়কারী এবং ইজারাদার এক এবং একই ব্যক্তি হতে পারে।
লেনদেনে ইজারাদার
ইজারা চুক্তির অন্যান্য অংশগ্রহণকারীদের সাথে ইজারা গ্রহীতার সাথে যোগাযোগের প্রক্রিয়াটি নিম্নরূপ:
খলিলাহ আলি
খলিলাহ আলি (জন্ম বেলিন্ডা বয়েড; ১৭ মার্চ ১৯৫০) হলেন মার্কিন মুষ্টিযোদ্ধা  মোহাম্মদ আলির সাবেক স্ত্রী। ১৯৬৭ সালে ১৭ বছর বয়সী খলিলাহ আলি কে বিয়ে করেন। তারপর ১০ বছর পর তাকে দিভোর্স দেন। সে আলির চার সন্তানের মা।
ইজারাদার
লেনদেনে ইজারাদার
ইজারা চুক্তির পুরো সময়ের জন্য সম্পত্তি ইজারা হীতার মালিকানাধীন।
খলিলাহ আলি
সে কারাতে নিয়ে পড়াশোনা করেছেন এবং ১৯৭৭, সালে ব্লাক বেল্ট অর্জন করেন। তার চিত্র এবোনি ম্যাগাজিনের প্রচ্ছদ চিত্রে ৭বার প্রকাশিত  হয়েছে। খলিলুল্লাহ জি কেলি এবং স্টেভ সাউন্ডার এর অধীনে পড়াশোনা করেছেন
১৯৮০ সালে সে পুনরায় বিয়ে করে এবং মোহাম্মদ আলির পর আরো দুই জনকে ডিভোর্স দেয়।
সে জেন ফন্ডের চলচ্চিত্র দ্য চায়না স্যাইন্ড্রোম এ অভিনয় করেছেন।
ইজারাদার
লেনদেনে ইজারাদার
চুক্তির বিপরীতে লেনদেনকারী যদি বিক্রেতা বা লিজের বিষয় বাছাইয়ের ক্ষেত্রে হস্তক্ষেপ করে থাকে তবে তিনি সরঞ্জাম সরবরাহ না করার, ইজারা দেওয়ার বিষয়টি ব্যবহার করার সময় নাগরিকদের ব্যক্তিগত আঘাত, সম্পত্তি যাঁর সম্পত্তির ক্ষতি হয় তার জন্য দায়বদ্ধ হন ইজারাদাতা এবং তৃতীয় পক্ষগুলি। যদিও এই নীতি কিছু স্থানে ব্যতিক্রম আছে।
একটি উচ্চমূল্যের প্রকল্প বাস্তবায়নের ক্ষেত্রে ঋণগ্রহীতা লেনদেনে আর্থিক সম্পদের অতিরিক্ত উৎস (ব্যাংক, বীমা সংস্থা, বিনিয়োগ তহবিল ইত্যাদির মাধ্যমে) জড়িত থাকতে পারে)।
দাফতরিক ইজারা অপারেটর
অফিসিয়াল ইজারা সরবরাহকারী (ব্যবসায়ী) একটি বিশেষ ধরনের লেনদেনকারী। এটি চূড়ান্ত গ্রাহকের কাছে সরাসরি কোনও লিজিং সংস্থার মাধ্যমে বিশেষায়িত যন্ত্রপাতি, পরিবহন এবং সরঞ্জামগুলির সরকারী সরবরাহকারী। অফিসিয়াল ইজারা অপারেটর অপারেটর (ব্যবসায়ী) চুক্তির আওতায় প্রাইম মেশিনারের প্রস্তুতকারক (সহায়ক অফিসার) সাথে সহযোগিতা করে।
ইজারা সংস্থার জন্য সরকারী ইজারা অপারেটর কাজ করে:
ভোক্তাদের জন্য, সরকারী ইজারা অপারেটর হিসাবে কাজ করে:
আইন
রাশিয়ান ফেডারেশনে ইজারা গ্রহীতার অধিকার ও বাধ্যবাধকতাগুলি চুক্তি দ্বারা ফেডারেল আইন "আর্থিক ভাড়া (লিজ নেওয়ার উপর)", রাশিয়ান ফেডারেশনের ট্যাক্স কোড, নাগরিক কোড, এবং অন্যদের দ্বারা নিয়ন্ত্রিত হয়, ইউক্রেনে - "আর্থিক ইজারা নিয়ে" আইন এবং আরও অনেকে, উজবেকিস্তানে – উজবেকিস্তানের সিভিল কোডের ৩৪ অনুচ্ছেদ আন্তর্জাতিক লিজ চুক্তিগুলি আন্তর্জাতিক আর্থিক ইজারা সম্পর্কিত ইউএনড্রয়েট কনভেনশনের অধীনে নিয়ন্ত্রিত হয়।
হাতকণঙ্গলে লোকসভা কেন্দ্র
হাটকাঙ্গালে লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি কোলহাপুর জেলা এবং সাঙ্গলি জেলায় প্রাসারিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল হাটকাঙ্গালে লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি কোলহাপুর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি সাঙ্গলি জেলায় অবস্থিত।
হাটকাঙ্গালে লোকসভা কেন্দ্র বিজয়ী বর্তমান ও প্রাক্তন সংসদ
হাটকাঙ্গালে লোকসভা কেন্দ্র বিজয়ী বর্তমান সংসদ শিব সেনা দলের সদস্য ধৈর্যশীল সমভাজিরাও মানে এবং প্রাক্তন সংসদ ছিলেন স্বাভিমানী পক্ষ দলের সদস্য রাজু শেঠি।
আরও পড়ুন
কোলহাপুর লোকসভা কেন্দ্র রত্নগিরি-সিন্ধুদূর্গ লোকসভা কেন্দ্র
ইউনিলিভার বাংলাদেশ লিমিটেড
ইউনিলিভার বাংলাদেশ লিমিটেড বাংলাদেশে ইউনিলিভারের ভোগ্যপণ্য প্রস্তুত, বিপণন ও আমদানির সাথে সংশ্লিষ্ট যেটি প্রতিষ্ঠিত হয়েছিল ১৯৬৪ সালে। এটি বাংলাদেশ সরকার এবং ইউনিলিভারের যৌথ উদ্যোগে পরিচালিত হয়ে থাকে।  প্রতিষ্ঠানটিতে ইউনিলিভারের শেয়ার ৬০.৪% এবং বাংলাদেশ সরকারের শেয়ার ৩৯.৬%। এটি পূর্বে লিভার ব্রাদার্স বাংলাদেশ লিমিটেড নামে পরিচিত ছিল এবং ২০০৪ সালের ডিসেম্বরে এটির নাম পরিবর্তন করা হয়।
ক্রিকেটে পৃষ্ঠপোষকতা
ইউনিলিভার বাংলাদেশ ২০১৮ সালের ৬ সেপ্টেম্বর বাংলাদেশ জাতীয় ক্রিকেট দল, মহিলা ক্রিকেট দল এবং অনূর্ধ্ব ১৯ ক্রিকেট দলের দলের সাথে ২০১৮-২০ সাল পর্যন্ত মূল পৃষ্ঠপোষক হিসেবে কাজ করার ঘোষণা দেয়।
ভি এন জনকী
১৯৮৮ সালের ৭ই জানুয়ারী থেকে ৩০শে জানুয়ারী পর্যন্ত জনকী মাত্র ২৪ দিনের জন্য তামিলনাড়ুর মুখ্যমন্ত্রী ছিলেন, কেন্দ্রীয় সরকারের নির্দেশে তার সরকারের মন্ত্রিসভা বিলুপ্ত করতে হয়।
পূর্ব জীবন
ট্র্যানভাকোর রাজ্যের কোট্টায়াম জেলার ভাইকোম শহরে জনকীর জন্ম হয়েছিলো, তার পরিবার তামিল এবং মালয়ালম দুই ভাষাই জানতো। জনকীর বাবার নাম ছিলো রাজগোপাল আইয়ার, এই রাজগোপাল তামিলনাড়ুর তাঞ্জাভুরের একজন ভালো ব্রাহ্মণ পরিবারের ছেলে ছিলেন, তার ভাই পাপানাসাম সিভান (১৮৯০-১৯৭৩) একজন গায়ক ছিলেন। জনকীর মাতা নারায়ণী আম্মা মালয়ালমভাষী ছিলেন, তিনি ছিলেন ভাইকোমের একজন মাতৃতান্ত্রিক পরিবারের সদস্য। জনকী ১৯৩৯ সালে গণপতি ভাট নামের একজনকে বিয়ে করেছিলেন। তাদের সুরেন্দ্র নামের একটি ছেলে হয় যে পরে এমজিআর এর আত্মজীবনীমূলক গ্রন্থের স্বত্বের দায়িত্ব নিয়েছিলো। ১৯৬৩ সালে জনকী এমজিআরকে বিয়ে করেন এবং তারা বাচ্চা নেননি, এমজিআরের মৃত্যু পর্যন্ত তার সঙ্গী হিসেবে ছিলেন জনকী।
চলচ্চিত্রে অভিনয় এবং এমজিআরের সঙ্গে প্রণয়
১৯৪০ এর দশকের শেষের দিকে জনকী তামিল চলচ্চিত্রে শিল্পে মোটামুটি জনপ্রিয় হয়ে ওঠেন। তিনি ২৫টিরও বেশি চলচ্চিত্রে অভিনয় করেন তন্মধ্যে মোহিনী (১৯৪৮), রাজা মুক্তি, ভেলাইকারি, আয়িরাম তালাইভাঙ্গিয়া আবুর্ভা চিন্তামানি, দেভাকী এবং মারুদানাদে ইলাভারাসি জনপ্রিয় হয়। তার অভিনীত সফল চলচ্চিত্রগুলোতে অধিকাংশ ক্ষেত্রেই তার সঙ্গে এমজিআর মুখ্য ভূমিকায় অভিনয় করতেন, এবং জনকী হয় মুখ্য অভিনেত্রী (মারুদানাদে ইলাভারাসি চলচ্চিত্রে) অথবা একটি বড় সহঅভিনেত্রীর ভূমিকায় (রাজামুক্তি, ভেলাইকারি ইত্যাদি চলচ্চিত্রে) অভিনয় করতেন। দুজনে একসঙ্গে সর্বপ্রথম মোহিনী (১৯৪৮) চলচ্চিত্রে অভিনয় করেছিলেন যেই চলচ্চিত্রটি তাদের দুজনের ক্যারিয়ারেই এক উজ্জ্বল দৃষ্টান্ত কারণ চলচ্চিত্রটি বড় ধরনের দর্শকপ্রিয়তা পেয়েছিলো।
এমজিআর এবং জনকী একেঅপরের প্রেমে পড়ে যান। এমজিআর এর আগে পরপর দুইবার বিয়ে করলেও তার আগের দুই স্ত্রীই বড় ধরনের অসুস্থতার কারণে মারা গিয়েছিলেন। জনকী এবং তার স্বামী গণপতি একেঅপরকে ভালো না বাসলেও তারা একসঙ্গেই থাকছিলেন। ১৯৫৬ সাল পর্যন্ত ভারতে বিয়েবিচ্ছেদ সম্পর্কিত আইন ছিলোনা। ১৯৫৬ সালের পরেও এবং এমনকি ১৯৭৬ সাল পর্যন্তও ভারতে এ-সম্পর্কিত আইন চালু হয়নি, আবার হলেও এরকম আইন ছিলো যে, যাকে তালাক দেওয়া হচ্ছে তার বিরুদ্ধে কোনো বড় ধরনের অভিযোগ আনতে হবে যেমনঃ পরকীয়া। জনকী এবং রামচন্দ্রন যেহেতু একেঅপরকে ভালোবাসতেননা তাই তারা বুঝতে পেরেছিলেন যে এভাবে একসঙ্গে বাস করা সম্ভব নয় এবং তাদের ছেলে সুরেন্দ্রর বয়স ২০ বছরের উপরে চলে গিয়েছিলো। জনকী এবং রামচন্দ্রন বিয়েবিচ্ছেদের সিদ্ধান্ত নেন এবং আদালতে জনকী পরকীয়া প্রেম করেন বলে জানান গণপতি এবং জনকী বলেন তিনি গণপতিকে ভালোবাসেননা, অবশেষে আদালত তাদের বিয়েবিচ্ছেদের আবেদন মঞ্জুর করেন এবং জনকী এবং গণপতি তাদের ২০ বছরের চেয়েও বেশি সময় ধরে থাকা বিবাহিত জীবনের অবসান ঘটান।
১৯৬৩ সালে জনকী এমজিআরকে বিয়ে করেন। এমজিআরের তৃতীয় পত্নী হন জনকী এবং এমজিআর হয়ে যান জনকীর দ্বিতীয় পতি। ১৯৬৩ সালেই জনকীর বয়স ৪০ হয়ে যায় এবং জনকী চলচ্চিত্রে সহঅভিনেত্রীর ভূমিকায়ই শুধু প্রস্তাব পাচ্ছিলেন, অভিনয় ছেড়ে দেবার সিদ্ধান নেন জনকী এবং সংসারের কাজে মনোনিবেশ করেন। জনকী-এমজিআর যুগল বাচ্চা নেননি। এমজিআর যিনি তার আগের পত্নীদ্বয়ের দ্বারাও সন্তান নেননি জনকীর ছেলে সুরেন্দ্রর প্রতি মায়া দেখানো শুরু করেন।
২০০৩ জাতীয় ফুটবল চ্যাম্পিয়নশিপ (বাংলাদেশ)
২০০৩ সালে অনুষ্ঠিত জাতীয় ফুটবল চ্যাম্পিয়নশিপের পরিসংখ্যান।
সংক্ষিপ্ত বিবরণ
মুক্তিযোদ্ধা সংসদ ক্রীড়া চক্র চ্যাম্পিয়নশিপ জিতে।
চার্লস হুইটস্টোন
চার্লস হুইটস্টোন (Sir Charles Wheatstone) এফআরএস/এফআরএসই/ডিসিএল/এলএলডি (৬ ফেব্রুয়ারি ১৮০২ - ১৯ অক্টোবর ১৮৭৫) ছিলেন একজন ইংরেজ বিজ্ঞানী। তিনি ছিলেন ভিক্টোরিয়ান যুগ এর  বিরাট সাফল্য অর্জনকারী বিজ্ঞানী। বিজ্ঞানের বহু বিষয়ে আবিষ্কার রয়েছে তাঁর। যেমন ইংলিশ কনসার্টিনা, স্টিরিওস্কোপ (ত্রিমাত্রিক চিত্র প্রদর্শনের জন্য একটি ডিভাইস) এবং প্লেফায়ার সাইফার (একটি এনক্রিপশন  প্রযুক্তি)। তবে হুইটস্টোন সর্বাধিক পরিচিত হুইটস্টোন ব্রিজ এর উন্নয়নে অবদানের জন্য। এটির মূল উদ্ভাবক ছিলেন শামুয়েল হান্টার ক্রিস্টি। এটি ব্যবহৃত হত একটি অজানা বৈদ্যুতিক রোধ পরিমাপ করার জন্য। তিনি ছিলেন টেলিগ্রাফি বিকাশের প্রধান ব্যক্তিত্ব।
জীবন
চার্লস হুইটস্টোনের জন্ম হয়েছিল গ্লৌসেসস্টারশায়ার এর বার্নউড এ। তাঁর বাবা ডাব্লিউ. হুইটস্টোন ছিলেন এই শহরের সংগীত-বিক্রেতা যিনি চার বছর পরে লন্ডনের ১২৮ পল মলে চলে যান এবং বাঁশির শিক্ষকতা শুরু করেন। চার্লস ছিলেন দ্বিতীয় পুত্র। তিনি গ্লোসেস্টারের কাছে একটি গ্রামের স্কুলে পড়াশুনো শুরু করেন এবং তারপরে লন্ডনের বেশ কয়েকটি প্রতিষ্ঠানে পাঠ নেন। তাদের মধ্যে একটি ছিল কেনিংটন এ। সেখানে মিসেস ক্যাসেলমাইন তাঁর দ্রুত অগ্রগতি দেখে অবাক হয়েছিলেন। অন্য আর একটি থেকে তিনি পালিয়ে গিয়েছিলেন। তবে উইন্ডসর-এ ধরা পড়েন যা তাঁর ব্যবহারিক টেলিগ্রাফের থিয়েটার থেকে খুব দূরে ছিল না। বাল্যকালে তিনি খুব লাজুক এবং সংবেদনশীল ছিলেন। নিজের চিন্তাভাবনা বাদে অন্য কারও সংস্পর্শ ছাড়াই তিনি চিলেকোঠায় ঘণ্টার পর ঘণ্টা সময় কাটাতে পছন্দ করতেন। চৌদ্দ বছর বয়সে তিনি লন্ডনের ৪৩৬ স্ট্র্যান্ডে বাদ্যযন্ত্রের প্রস্তুতকর্তা ও বিক্রেতা তাঁর কাকার কাছে শিক্ষানবিশী শুরু করেন। কিন্তু হস্তশিল্প বা ব্যবসার কাজে তিনি খুব অল্পই আগ্রহ দেখাতেন। তার থেকেও তিনি বই পড়তে আরও বেশি পছন্দ করতেন এবং তাতেই বেশি সময় ব্যয় করতেন। তাঁর বাবা তাঁকে এতে উৎসাহিত করতেন এবং শেষ পর্যন্ত তাঁকে কাকার দায় থেকে সরিয়ে নিয়ে যান।
পনেরো বছর বয়সে হুইটস্টোন ফরাসি কবিতা অনুবাদ করেছিলেন এবং দুটি গান লিখেছিলেন। তার মধ্যে একটি তাঁর কাকাকে দেওয়া হয়েছিল। তিনি এটি তার ভাইপোর রচনা হিসাবে না জেনে প্রকাশ করেছিলেন। তার কিছু কিছু লাইন বার্তোলোজি দ্বারা খোদাই করার পর মূলমন্ত্র হয়ে উঠেছিল। তাঁকে প্রায়ই পল মল এর আশেপাশে একটি পুরাতন বইয়ের স্টলে ঘুরে বেড়াতে দেখা যেত। সেটি তখন পুরোপুরি জীর্ণ এবং অবরুদ্ধ হয়ে পড়ে ছিল। তাঁর পকেট-খরচের বেশিরভাগটাই ব্যয় করতেন রূপকথার গল্প, ইতিহাস বা বিজ্ঞানের বই কেনার জন্য। একদিন বইয়ের বিক্রেতাকে অবাক করে দিয়ে তিনি ভোল্টার আবিষ্কারের বিষয়ে এক খন্ডের একটি বইয়ের কথা উল্লেখ করেছিলেন। বইটি ফরাসি ভাষায় লেখা ছিল এবং তাই অভিধান কিনতে না পারা পর্যন্ত তিনি সেটি সংরক্ষণ করতে বাধ্য হয়ে ছিলেন। তারপরে তিনি খণ্ডটি পড়তে শুরু করেন এবং তাঁর বড় ভাই উইলিয়ামের সাহায্যে বাবার বাড়ির পিছনের একটি ঘরে বইয়ে বর্ণীত ব্যাটারি তৈরির পরীক্ষা শুরু করেন। ব্যাটারিটি তৈরি করতে গিয়ে বালক দার্শনিকদের অচিরেই প্রয়োজনীয় তামা-প্লেট সংগ্রহের জন্য অর্থের অভাব ঘটল। এই পরীক্ষায় নেতৃত্বদানকারী চার্লসের কাছে সেটি ছিল তাঁর চিন্তাভাবনার জগতে এক সুখের মুহুর্ত। তিনি ঠিক করেন তাঁর সঞ্চিত অর্থ ব্যয় করবেন এবং শীঘ্রই ব্যাটারিটি তৈরী সম্পূর্ণ করে ফেলেন। ১২ ফেব্রুয়ারি ১৮৪৭ সালে হুইটস্টোন ক্রাইস্টচার্চের মেরিলিবোন এ এমা ওয়েস্টের সাথে বিবাহ বন্ধনে আবদ্ধ হন। এই সুদর্শন মহিলা ছিলেন একজন টাউনটন নিবাসী ব্যবসায়ীর মেয়ে। ১৮৬৬ সালে তিনি পাঁচটি অল্প বয়সী সন্তান রেখে মারা যান। হুইটস্টোনের পারিবারিক জীবন ছিল নিরিবিলি এবং নির্বিঘ্ন।
যদিও কম কথা বলতেন এবং জনসমক্ষে আড়ষ্ট থাকতেন তবুও হুইটস্টোন ব্যক্তিগত আলাপচারিচায় স্পষ্ট এবং বাকপটু বক্তা ছিলেন। তাঁর পছন্দের পড়াশোনার কক্ষে তাঁর ছোট কিন্তু সক্রিয় ব্যক্তিত্ব ছিল সরল কিন্তু বুদ্ধিমান এবং মজাদার। স্যার হেনরি টেলর বলেছেন যে তিনি একবার অক্সফোর্ডের একটি সান্ধ্য পার্টিতে হুইটস্টোনকে পর্যবেক্ষণ করেছিলেন। তিনি তাঁর টেলিগ্রাফের দক্ষতা নিয়ে লর্ড পামারস্টনের কাছে আন্তরিকতার সাথে কথা বলছিলেন। 'তুমি এমন বলো না!' চিৎকার করে ওঠেন রাষ্ট্রপ্রধান। 'আপনাকে অবশ্যই তা লর্ড চ্যান্সেলরের কাছে বলতে হবে।' এবং এই বলে তিনি লর্ড ওয়েস্টবারির সামনেই বিদ্যুৎ মিস্ত্রিকে এমন নিবদ্ধ করেছিলেন যে তা প্রধানের পলায়নকে ত্বরান্বিত করেছিল। এই সাক্ষাত্কারের একটি স্মৃতি স্মরণ করিয়ে দিতে পারে এমন একটি মন্তব্য পামারস্টনকে করতে হয়েছিল: এমন সময় আসছে যখন কোনও মন্ত্রীকে সংসদে জিজ্ঞাসা করা হতে পারে যে ভারতে যুদ্ধ শুরু হয়েছে কি না এবং এর জবাবে তিনি বলবেন 'এক মিনিট অপেক্ষা করুন; আমি কেবল গভর্নর জেনারেলকে টেলিগ্রাফ করব এবং আপনাকে জানাবো। '
স্বয়ংক্রিয় টেলিগ্রাফের কাজ শেষ হওয়ার পরে ১৮৬৮ সালে হুইটস্টোনকে নাইট উপাধি দেওয়া হয়েছিল। এর আগে তাকে লিজিয় অফ অনার এর শেভালিয়ার করা হয়েছিল। দেশ বা বিদেশের প্রায় চৌত্রিশটি সম্মাণ এবং ডিপ্লোমা তাঁর বৈজ্ঞানিক খ্যাতির সাক্ষ্য দেয়। ১৮৩৬ সাল থেকে তিনি রয়েল সোসাইটির ফেলো ছিলেন এবং ১৮৫৯ সালে তিনি রয়্যাল সুইডিশ একাডেমি অফ সায়েন্সেস এর বিদেশী সদস্য নির্বাচিত হন এবং ১৮৭৩ সালে ফরাসী বিজ্ঞান একাডেমীর বিদেশী সহযোগী নির্বাচিত হন। একই বছর তিনি জাতীয় শিল্পের উৎসাহের জন্য ফরাসি সোসাইটি কর্তৃক অ্যাম্পিয়ার পদক লাভ করেন। ১৮৭৫ সালে তিনি সিভিল ইঞ্জিনিয়ার্স ইনস্টিটিউশন এর সম্মানিত সদস্য পদ লাভ করেন। তিনি ছিলেন অক্সফোর্ডের ডিসিএল এবং কেমব্রিজের এলএলডি।
১৮৭৫ সালের শরতে প্যারিস সফরকালে এবং সাবমেরিন কেবলের জন্য তার গ্রহণের উপকরণকে নিখুঁত করার কাজে ব্যস্ত থাকাকালীন তিনি সর্দি-কাশিতে আক্রান্ত হন যার থেকে ফুসফুসের প্রদাহ সৃষ্টি হয়। এই অসুস্থতার সময়কালে ১৮৭৫ সালের ১৯ অক্টোবরে তিনি প্যারিসেই মারা যান। প্যারিসের অ্যাঙ্গেলিকান চ্যাপেল এ একটি স্মরণসভা অনুষ্ঠিত হয় এবং একাডেমির একজন প্রতিনিধি সেখানে উপস্থিত ছিলেন। তাঁর দেহাবশেষ লন্ডনের পার্ক ক্রিসেন্টে তাঁর বাড়িতে নিয়ে যাওয়া হয় (এখন নীল ফলক দ্বারা চিহ্নিত) এবং সমাধীস্থ করা হয় কেনসাল গ্রীন সেমেন্ট্রি তে।
উইলিয়াম রোটেনস্টাইন
স্যার উইলিয়াম রোটেনস্টাইন (২৯ জানুয়ারি ১৮৭২ – ১৪ ফেব্রুয়ারি ১৯৪৫) ছিলেন বিশ্ববিখ্যাত ইংরেজ চিত্রশিল্পী, মুদ্রণকার, ড্রাফটসম্যান, প্রভাষক এবং লেখক। ঊনিশ শতকের নব্বইয়ের দশকের গোড়ায় আবির্ভূত এই খ্যাতনামা শিল্পী আজীবন চিত্রকর্মে লিপ্ত ছিলেন। ১৯৩০ এর দশকে তার মননে সৃষ্ট দুটি বিশ্বযুদ্ধের প্রতিকৃতি তার অন্যতম কীর্তি। ১৯২০ খ্রিস্টাব্দ হতে ১৯৩৫ খ্রিস্টাব্দ পর্যন্ত তিনি ছিলেন রয়েল কলেজ অফ আর্ট-এর অধ্যক্ষ। লন্ডনের  ন্যাশনাল পোর্ট্রেট গ্যালারিতে রোটেনস্টাইনের দুই শতাধিক বিখ্যাত ব্যক্তিদের প্রতিকৃতি রক্ষিত আছে। শিল্পকর্মে অসামান্য অবদানের জন্য তিনি ১৯৩১ খ্রিস্টাব্দে নাইট উপাধিতে ভূষিত হন।  রোটেনস্টাইনের প্রথম চল্লিশ বছরের বেশি সময়ের শিল্পকর্মের প্রদর্শনী- 'ব্র্যাডফোর্ড টু বেনারস: দ্য আর্ট অফ স্যার উইলিয়াম রোটেনস্টাইন' শিরোনামে ব্র্যাডফোর্ডের কার্টরাইট হল গ্যালারিতে ২০১৫ খ্রিস্টাব্দের মার্চ মাসে প্রদর্শিত হয়েছিল। বহুমুখী প্রতিভাধর এই মানুষটির সঙ্গে খ্যাতিমান বাঙালি চিত্রশিল্পী অবনীন্দ্রনাথ ঠাকুরের বন্ধুত্বপূর্ণ সম্পর্ক ছিল আজীবন। ভারতের ঐতিহ্যবাহী শিল্পকলা, ভাস্কর্য এবং সাহিত্যের গুণগ্রাহী উইলিয়াম রোটেনস্টাইন  রবীন্দ্রনাথ ঠাকুরের স্বভাববন্ধু ছিলেন। নোবেলজয়ী কবি তার গীতাঞ্জলি কাব্যগ্রন্থ - ইংরেজি গীতাঞ্জলি উইলিয়াম রোটেনস্টাইনকে উৎসর্গ করেন।
জন্ম ও প্রারম্ভিক জীবন
সংযোগ=//upload.wikimedia.org/wikipedia/commons/thumb/5/5d/William Rothenstein photo by George Charles Beresford 1902.jpg/170px-William Rothenstein photo by George Charles Beresford 1902.jpg|থাম্ব| স্যার উইলিয়াম রোথেনস্টাইন, জর্জ চার্লস বেরেসফোর্ডের ছবি,১৯০২ উইলিয়াম রোটেনস্টাইনের জন্ম ১৮৭২ খ্রিস্টাব্দের ২৯ জানুয়ারি ইয়র্কশায়ারের ওয়েস্ট রাইডিং ব্র্যাডফোর্ডের এক জার্মান-ইহুদি পরিবারে। তার পিতা মরিৎজ ১৮৫৯ খ্রিস্টাব্দে টেক্সটাইল শিল্পে কাজ করার জন্য জার্মানি থেকে ব্র্যাডফোর্ড চলে আসেন। পরে তিনি বার্থা ডাক্সকে বিবাহ করেন। তাদের ছয় সন্তানদের মধ্যে উইলিয়াম রোটেনস্টাইন ছিলেন পঞ্চম।
উইলিয়ামের অগ্রজ চার্লস এবং অনুজ অ্যালবার্টও শিল্পকলায় যুক্ত ছিলেন। চার্লস (১৮৬৬–১৯২৭) উলের ব্যবসায় পিতাকে সাহায্য করতেন। তাছাড়া তিনি ম্যানচেস্টার আর্ট গ্যালারির সংগ্রাহক হিসাবে কাজ করতেন। আলবার্টও (১৮৮১–১৯৫৩) ছিলেন একজন চিত্রশিল্পী, চিত্রকর এবং পোশাক ডিজাইনার। প্রথম বিশ্বযুদ্ধের সময় তার উভয় ভ্রাতাই তাদের উপাধি পরিবর্তন করে রাদারস্টন নামে পরিচিত হন।
রোটেনস্টাইন ১৮৯৯ খ্রিস্টাব্দে অ্যালিস নিউস্টুবকে বিবাহ করেন। তাদের  চার সন্তানেরা ছিলেন– জন, বেটি, রাচেল এবং মাইকেল। জ্যেষ্ঠ পুত্র জন রোটেনস্টাইন ছিলেন একজন শিল্প ইতিহাসবিদ। শিল্প প্রশাসক হিসেবেও খ্যাতি অর্জন করেন। তিনি ১৯৩৮ খ্রিস্টাব্দ হতে ১৯৬৪ খ্রিস্টাব্দ পর্যন্ত টেট গ্যালারির পরিচালক ছিলেন এবং ১৯৫২ খ্রিস্টাব্দে নাইট উপাধি লাভ করেন কনিষ্ঠ পুত্র মাইকেল রোটেনস্টাইন ছিলেন একজন প্রতিভাবান মুদ্রণকারক।
শিক্ষা
রোটেনস্টাইনের পড়াশোনা শুরু হয় ব্র্যাডফোর্ড গ্রামার স্কুলে। স্কুলের পাঠ শেষে ১৮৮৮ খ্রিস্টাব্দে শিল্পকলা শিখতে ভরতি হন লন্ডনের স্লেড স্কুল অফ আর্ট-এ। এখানে কিছুদিন  প্রখ্যাত চিত্রশিল্পী ও ভাস্কর  আলফোনস লেগ্রোসের কাছে শিক্ষা লাভ করেন। পরের বছর যোগ দেন প্যারিসের একাডেমি জুলিয়ান-এ। চার বৎসর সেখানে জেমস ম্যাকনিল হুইসলার, এডগার দেগাস এবং অঁরি দ্য তুলুজ-লোত্রেক প্রমুখ বিখ্যাত ফরাসি চিত্রকরের সান্নিধ্যে আসেন এবং তাদের  দ্বারা বিশেষভাবে অনুপ্রাণিত হন। প্যারিসে অবস্থানকালে অ্যাংলো-অস্ট্রেলিয়ান শিল্পী চার্লস কন্ডারের সঙ্গে বন্ধুত্ব হয় এবং তার সঙ্গে তিনি মন্টমার্ত্রে একটি স্টুডিওতে কাজ করেন।
শিল্পী
১৮৯৮-৯৯ খ্রিস্টাব্দে তিনি সেন্ট জেমস পিকাডিলিতে কারফ্যাক্স গ্যালারি (বা কারফ্যাক্স অ্যান্ড কো) জন ফোদারগিলের (পরবর্তীতে থেমে স্প্রেড ঈগলের ইনকিপার) সহযোগিতায় প্রতিষ্ঠা করেন। গ্যালারিটির শুরুতে চার্লস কন্ডার, ফিলিপ উইলসন স্টিয়ার, চার্লস রিকেটস এবং অগাস্টাস জন এর মতো শিল্পীদের সাথে ঘনিষ্ঠভাবে জড়িত ছিল। এখানে অগাস্ট রডিনের শিল্পকর্ম প্রদর্শিত হয়েছিল। ইংল্যান্ডে তার খ্যাতি বৃদ্ধি অনেকটা রোটেনস্টাইনের বন্ধুর পরিচয়েই। ১৯০১ খ্রিস্টাব্দে গ্যালারির শৈল্পিক ব্যবস্থাপক হিসাবে রোথেনস্টাইনের ভূমিকা পালন করেন তার ঘনিষ্ঠ বন্ধু রবার্ট রস। রস ১৯০৮ খ্রিস্টাব্দে গ্যালারিটির দীর্ঘকালীন আর্থিক ব্যবস্থাপনার ভার আর্থার ক্লিফটনের অর্পণ করেন।
রোটেনস্টাইনের চিত্রকর্মের শৈলী এবং বিষয়বস্তু বিভিন্ন সময়ে পরিবর্তিত হয়েছে। আবার সময়ের সঙ্গে পুনরায় ফিরে এসেছে। তার উল্লেখযোগ্য শিল্পকর্মগুলি ছিল -
সবগুলোই বর্তমানে টেট গ্যালারির অমূল্য সম্পদ
১৯০২ খ্রিস্টাব্দ হতে ১৯১২ খ্রিস্টাব্দ সময়কালে  রোটেনস্টাইন লন্ডনের হ্যাম্পস্টেড-হীথে বসবাস করতেন। এখানেই তিনি প্রখ্যাত ইংরেজ  লেখক এইচ জি ওয়েলস, ঔপন্যাসিক জোসেফ কনরাড এবং শিল্পী অগাস্টাস জন প্রমুখ প্রতিবেশী পেয়ে যান। হ্যাম্পস্টেড-হীথে রোটেনস্টাইনের সংস্পর্শে আসেন উইন্ডহাম লুইস, মার্ক গারটলার এবং পল ন্যাশ এর মত তরুণ শিল্পীরা। শান্তিনিকেতন হতে ভারত সরকারের বৃত্তি নিয়ে ধীরেন্দ্রকৃষ্ণ দেববর্মন ইংল্যান্ডে গেলে, তিনি রোটেনস্টাইনের কাছে ড্রইং ও  ম্যুরালে বিশেষ প্রশিক্ষণ নেন। এই সময়কালে রোটেনস্টাইন নিজে লন্ডনের ইস্ট এন্ডে  কয়েকটি গুরুত্বপূর্ণ চিত্রকর্মের উপর কাজ করেন। যেগুলির  কয়েকটি হোয়াইটচ্যাপেল গ্যালারিতে ১৯০৬ খ্রিস্টাব্দের ইহুদি শিল্প ও পুরাকীর্তি প্রদর্শনীতে অন্তর্ভুক্ত ছিল।
এতার আঁকা বিখ্যাত অভ্যন্তরীণ পেইন্টিং গুলি মোটামুটি পারিবারিক বিষয়ে উপর আধারিত। সেগুলির মধ্যে উল্লেখযোগ্য হল-
ভারতীয় শিল্পের সঙ্গে পরিচিত হবার জন্য ১৯১০ খ্রিস্টাব্দে রোটেনস্টাইন ভারতে আসেন। প্রাচীন অজন্তার বৌদ্ধগুহা, মাউন্ট আবু, রাজস্থানের বিভিন্ন অঞ্চল, বারাণসীস্থিত ভারতের বহু ঐতিহ্যবাহী ভাস্কর্য ও শিল্পকলা ও ধর্মীয় স্থান দর্শনের পর তিনি জানুয়ারির শেষে কলকাতায় আসেন বন্ধুবর অবনীন্দ্রনাথের আমন্ত্রণে। জোড়াসাঁকোর ৫ নম্বর দ্বারকানাথ ঠাকুর লেনে অবনীন্দ্রনাথ এবং গগনেন্দ্রনাথের বিশাল ও দুর্লভ শিল্পসংগ্রহ তাঁকে মুগ্ধ করে। এই মুগ্ধতার মধ্যেই তাঁর সঙ্গে আলাপ হয় রবীন্দ্রনাথ ঠাকুরের। তিনি রবীন্দ্রনাথের কয়েকখানি পোট্রেটও এঁকে ফেলেন। আলাপ আর এই ছবি-আঁকার মধ্য দিয়েই উভয়েই পরিচিত ঘনিষ্ঠ হন। ইতিমধ্যে রবীন্দ্র কবিতার ও ভগিনী নিবেদিতা-কৃত 'কাবুলিওয়ালা’ গল্পের ইংরাজী অনুবাদ পাঠ করে রোটেনস্টাইন রবীন্দ্রনাথ সম্পর্কে কৌতূহলী হন। তার সাহিত্যরচনাতে মোহিত হন। আমন্ত্রণ জানান কবিকে। ১৯১২ খ্রিস্টাব্দে প্রতিমা দেবীসহ প্রথম হ্যাম্পস্টেড-হীথের বাসায় কবি গেলেন খাতা-ভরা নতুন কবিতাগুচ্ছ নিয়ে। কবিতা পাঠে মুগ্ধ হয়ে কোন এক অমোঘ আকর্ষণে অভিভূত চিত্রশিল্পী রোটেনস্টাইন প্রাশ্চাত্যে কবিকে পরিচিতি করান বিশ্বকবি হিসাবে। প্রথম নোবেলজয়ী ভারতের কবির সেই গৌরব ও খ্যাতি দীর্ঘ ও সুবিদিত। নোবেল প্রাপ্তিতে কবি তার গীতাঞ্জলি কাব্যগ্রন্থ - ইংরেজি গীতাঞ্জলি উইলিয়াম রোটেনস্টাইনকে উৎসর্গ করেন। পরবর্তীতে ১৯২০, ১৯২৬, ১৯৩১ খ্রিস্টাব্দের বিভিন্ন সময়ে কবি তার সাক্ষাতে পেয়েছেন সহৃদয় বন্ধুত্বের সাহচর্য। তাই কবি রোটেনস্টাইনকে 'স্বভাববন্ধু' হিসাবে বারেবারে উল্লেখ করেছেন চিঠিপত্রে, স্মৃতিকথায়। অন্যদিকে রোটেনস্টাইনও রবীন্দ্রনাথ ঠাকুরকে অসম্ভব শ্রদ্ধার দৃষ্টিতে দেখতেন। তিনি স্মৃতিকথায় উল্লেখ করেছেন -
উইলিয়াম রোটেনস্টাইন ইন্টারন্যাশনাল সোসাইটি অফ স্কাল্পটর, পেইন্টার্স অ্যান্ড  গ্রেভার্স- এর সদস্য ছিলেন
রয়্যাল কলেজ অফ আর্ট
সংযোগ=//upload.wikimedia.org/wikipedia/commons/thumb/2/2b/Francis Derwent Wood, R.A. - William Rothenstein - 1921 - Rothenstein-98995-2.jpg/170px-Francis Derwent Wood, R.A. - William Rothenstein - 1921 - Rothenstein-98995-2.jpg|থাম্ব| ফ্রান্সিস ডারওয়েন্ট উডের চক ড্রয়িং, 'টু এফ ডারওয়েন্ট উড - ডব্লিউ রোথেনস্টাইন, 1921 থেকে শ্রদ্ধাঞ্জলি' লেখা। রথেনস্টাইন যখন প্রিন্সিপাল ছিলেন তখন উড রয়্যাল কলেজ অফ আর্ট-এর ভাস্কর্যের অধ্যাপক ছিলেন। রোটেনস্টাইন ১৯২০ খ্রিস্টাব্দ হতে ১৯৩৫ খ্রিস্টাব্দ পর্যন্ত রয়্যাল কলেজ অফ আর্ট -এর অধ্যক্ষ ছিলেন।  তিনি এডওয়ার্ড বুরা, এভলিন ডানবার, ইউ বা ন্যান এবং হেনরি মুর সহ ব্যক্তিত্বদের অনুপ্রাণিত করেন। মুর এসম্পর্কে পরে লিখেছেন- রোটেনস্টাইনের প্রেরণায় তার এমন অনুভূতি এসেছে যে, প্রাদেশিক তরুণ ছাত্ররাও সমস্ত বাধা দূর করে নিজেদের  প্রতিষ্ঠা করতে পারে। রোটেনস্টাইন অত্যন্ত ছাত্রদরদীও ছিলেন। এডওয়ার্ড বাউডেন এবং এরিক রাভিলিয়াসকে মর্লে কলেজের ডাইনিং রুমে এক ম্যুরাল আঁকার দায়িত্ব দেওয়া হলে, রোটেনস্টাইন তাদের প্রচেষ্টার জন্য সাধুবাদ দেন। অধ্যক্ষ হিসাবে নিযুক্তির পর তিনি বৃহত্তর অনানুষ্ঠানিকতা প্রবর্তন করেন এবং পল ন্যাশ এবং এডওয়ার্ড জনস্টন সহ প্র্যাকটিসিং শিল্পীদের ভিজিটিং লেকচারার হিসেবে নিয়োগ করার ব্যবস্থা করেন। যারা পারদর্শিতার সঙ্গে সফল  কর্মজীবন গড়ে তুলেছেন তাদের কলেজে বক্তৃতার জন্য আমন্ত্রণ জানাতেন
রচনাবলী
রোটেনস্টাইন বেশ কয়েকটি শিল্প-সমালোচনামূলক গ্রন্থ রচনা করেছেন। উল্লেখযোগ্য গ্রন্থগুলি হল -
এছাড়াও ১৯৩০ এর দশকে স্মৃতিকথার উপর
মেন অ্যান্ড মেমোরিজ, দুটি খণ্ড এবং
সিন্স ফিফটি  প্রকাশ করেন। মেন অ্যান্ড মেমোরিস-এর প্রথম খণ্ডে অস্কার ওয়াইল্ড ম্যাক্স বিয়ারবোহম, জেমস হুইসলার, পল ভারলাইন, এডগার দেগাস  এবং জন সিঙ্গার সার্জেন্ট সহ অন্যান্য অনেক বন্ধুবান্ধবদের কথাই লিপিবদ্ধ করেছেন।
স্বীকৃতি
শিল্পক্ষেত্র অবদানের জন্য ১৯৩১ খ্রিস্টাব্দে নিউ ইয়ার্স অনার হিসাবে উইলিয়াম রোটেনস্টাইন নাইট উপাধিতে ভূষিত হন। । রবীন্দ্রনাথ ঠাকুর তাঁর নোবেলজয়ী কাব্যগ্রন্থ - ইংরেজি গীতাঞ্জলি উইলিয়াম রোটেনস্টাইনকে উৎসর্গ করেন।
২০১১ খ্রিস্টাব্দে বিবিসি এবং পাবলিক ক্যাটালগ ফাউন্ডেশন রোটেনস্টাইনের সমস্ত পেইন্টিং অনলাইনে সর্বসাধারণের জন্য তালিকাভুক্ত করা শুরু করে।
পাকিস্তান জিন্দাবাদ (গান)
পাকিস্তান জিন্দাবাদ ছিল পাকিস্তানের একটি বিকল্প জাতীয় সংগীত। ১৯৭১ সাল পর্যন্ত বর্তমান বাংলাদেশ পূর্ব পাকিস্তান হিসেবে পাকিস্তানের অংশ থাকা অবস্থায় পূর্ব পাকিস্তানে এই গানটি গাওয়া হত। বাংলা ভাষায় রচিত এই গানটি গোলাম মোস্তফা কর্তৃক ১৯৫৬ সালে লিখিত তারানা-ই-পাকিস্তান নামক একটি কবিতা থেকে গৃহীত হয়েছিল। গানটির সুর করেন  নাজির আহমেদ। পূর্ব পাকিস্তানের শিক্ষাপ্রতিষ্ঠানগুলোতে প্রাত্যহিক সমাবেশে জাতীয় সংগীত পাক সার জামিন সাদ বাদের পাশাপাশি এই গানটিও গাওয়া হত।
গানের কথা
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ পূর্ব বাংলার শ্যামলিমায়, পঞ্চনদীর তীরে অরুণিমায় ধূসর সিন্ধুর মরু সাহারায়, ঝাণ্ডা জাগে যে আজাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ সীমান্তের হিম গিরির চূড়ায়, বিজয় নিশান তার আকাশে উড়ায় ঝিলাম বিপাশা প্রতিচ্ছায়ায়, পেল আজাদীর স্বাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ সাম্য মৈত্রীর বন্ধন হার, তৌহীদী দীক্ষা কণ্ঠে যাহার তিস্তা বিতস্তা আজো মােছে তার, গ্লানি দুঃখ বিষাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ খাইবার দ্বারে তার পতাকাবাহী, মেঘনার কূলে যত বীর সিপাহী প্রাচ্য প্রতীচ্যের মিলন গাহি, দুনিয়া করে যে আবাদ
পাকিস্তান জিন্দাবাদ, পাকিস্তান জিন্দাবাদ, পাকিস্তান জিন্দাবাদ
সার্হি সাম্পার
সার্হি সাম্পার মন্তানা (জন্মঃ ২০ জানুয়ারি ১৯৯৫) একজন স্পেনীয় পেশাদার ফুটবলার যিনি লা লিগার দল ফুটবল ক্লাব বার্সেলোনার হয়ে ডিফেন্সিভ মিডফিল্ডার হিসেবে খেলেন।
২০০১ সালে মাত্র ৬ বছর বয়সে সাম্পার এফসি বার্সেলোনার প্রশিক্ষণ কেন্দ্র লা মাসিয়ায় যোগ দেন। ২০০৩ সালে সাম্পারকে বার্সেলোনা বিতে অন্তর্ভুক্ত করা হয়। ২০১৪ সালের ১৭ সেপ্টেম্বর সাইপ্রাসের ক্লাব অ্যাপোয়েল এর বিপক্ষে উয়েফা চ্যাম্পিয়নস লীগ এর ম্যাচে সাম্পারের বার্সেলোনা মূল দলে অভিষেক হয়। পরে ২০১৬-১৭ মৌসুমের জন্য সাম্পারকে গ্রানাদায় ধারে খেলতে পাঠানো হয়। ২০১৭-১৮ মৌসুমে আবারও সাম্পার ধারে খেলতে যান আরেক স্পেনীয় ক্লাব লাস পালমাসে। পরে ইঞ্জুরির কারনে তাকে বার্সেলোনায় ফেরত আনা হয়।
সাম্পার স্পেন অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ এবং অনূর্ধ্ব-২১ দলের হয়ে খেলেছেন।
সুশৃঙ্খল পরিবৃদ্ধি
সুশৃঙ্খল পরিবৃদ্ধি (Epitaxy এপিট্যাক্সি) বলতে কোনও উপাদান পদার্থের একটি কেলাসের স্তরের উপরে একই উপাদান বা অন্য কোনও উপাদানের অপর আরেকটি কেলাসের স্তরের পরিন্যাস (deposit) ও এভাবে কেলাসের আকার বৃদ্ধির এক ধরনের প্রক্রিয়াকে বোঝায়, যেখানে অধস্থ কেলাসী স্তর তথা বীজ স্তরের সাপেক্ষে এক বা একাধিক সুসংজ্ঞায়িত দিকমুখিতা সহকারে সুবিন্যস্তভাবে সেটির উপরে নতুন কেলাসী স্তরগুলি গঠিত হয়। এভাবে পরিন্যস্ত কেলাসী পর্দা বা ঝিল্লিটিকে একটি সুশৃঙ্খল পরিবৃদ্ধি প্রলেপ (epitaxial film) বা সুশৃঙ্খল পরিবৃদ্ধি স্তর (epitaxial layer) বলে। বীজ স্তরের সাপেক্ষে সুশৃঙ্খল পরিবৃদ্ধি স্তরটির দিকমুখিতা কী রকম হবে, সেটি স্তর দুইটির উপাদানের কেলাসী জাফরির দিকমুখিতার উপর নির্ভর করে সংজ্ঞায়িত হয়। সিংহভাগ সুশৃঙ্খল পরিবৃদ্ধির ক্ষেত্রে নতুন স্তরটি সাধারণত কেলাসী হয়ে থাকে এবং এই পরিবৃদ্ধি স্তরটির প্রতিটি কেলাসী অধিক্ষেত্রের অবশ্যই অধঃস্তরীয় কেলাস কাঠামোর সাপেক্ষে একটি সুসংজ্ঞায়িত দিকমুখিতা থাকতে হয়। সুশৃঙ্খল পরিবৃদ্ধিতে এক-কেলাসী কাঠামো ব্যবহার করা হতে পারে, যদিও দানাদার প্রলেপগুলিতে দানা-থেকে-দানা সুশৃঙ্খল পরিবৃদ্ধি পরিলক্ষিত হয়েছে। বেশিরভাগ প্রযুক্তিগত প্রয়োগের ক্ষেত্রে একক অধিক্ষেত্র সুশৃঙ্খল পরিবৃদ্ধি পছন্দ করা হয়, যেখানে অধঃস্তরীয় কেলাসটির সাপেক্ষে একটিমাত্র সুসংজ্ঞায়িত দিকমুখিতায় একটি উপস্তরীয় কেলাসের আকার বৃদ্ধি করা হয়। সুশৃঙ্খল পরিবৃদ্ধি অতিজাফরি কাঠামোসমূহের আকার-বৃদ্ধিতে গুরুত্বপূর্ণ ভূমিকা রাখতে পারে।
অর্ধপরিবাহী শিল্পখাতে সুশৃঙ্খল পরিবৃদ্ধির গুরুত্বপূর্ণ বাণিজ্যিক ব্যবহার বিদ্যমান। সেখানে অর্ধপরিবাহী অধঃস্তরীয় পাতলা চাকতির উপরে সুশৃঙ্খল পরিবৃদ্ধি প্রক্রিয়ার মাধ্যমে অর্ধপরিবাহীর বিভিন্ন পাতলা প্রলেপ বা স্তর নির্মাণ করা হয়। এছাড়া আলোক-ইলেকট্রনীয় কলকৌশলের শিল্পোৎপাদনেও এর প্রয়োগ আছে। পরিগণক যন্ত্র (কম্পিউটার), চলমান চিত্র বা ভিডিও প্রদর্শন পর্দা ও টেলিযোগাযোগ প্রযুক্তিতে এই প্রক্রিয়ার ব্যবহার আছে।
একটি অধঃস্তরীয় পাতলা চাকতির উপরে একটি সমতলীয় পাতলা প্রলেপের সুশৃঙ্খল পরিবৃদ্ধির ক্ষেত্রে পরিবৃদ্ধিমূলক পাতলা প্রলেপটির কেলাসী জাফরিটির অধঃস্তরীয় পাতলা চাকতিটির কেলাসী জাফরির সাপেক্ষে একটি নির্দিষ্ট দিকমুখিতা থাকে। যেমন অধঃস্তরের [০০১] সূচকের সাথে পাতলা প্রলেপের [০০১] মিলার সূচকটি সমরেখ হয়। সবচেয়ে সরল ক্ষেত্রটিতে সুশৃঙ্খল পরিবৃদ্ধিমূলক স্তর ও অধঃস্তরটি একই অর্ধপরিবাহী যৌগ বা উপাদান দিয়ে গঠিত হতে পারে; এই ব্যাপারটিকে সুষম সুশৃঙ্খল পরিবৃদ্ধি (Homeoepitaxy) বলে। অন্য ক্ষেত্রে সুশৃঙ্খল পরিবৃদ্ধ স্তরটি অধঃস্তর অপেক্ষা ভিন্ন একটি যৌগ দিয়ে গঠিত হতে পারে; এ ব্যাপারটিকে বিষম সুশৃঙ্খল পরিবৃদ্ধি (Heteroepitaxy) বলে। অর্ধপরিবাহী ছাড়াও ধাতু ও অক্সাইড যৌগের মতো উপাদানের ক্ষেত্রেও সুশৃঙ্খল পরিবৃদ্ধি প্রক্রিয়াটি প্রয়োগ করা হতে পারে। ১৯৮০-র দশক থেকে দানবীয় চৌম্বকরোধ প্রদর্শনকারী উপাদানসমূহ প্রস্তুতিকে এই প্রক্রিয়াটি ব্যবহার করা হয়েছে; দানবীয় চৌম্বকরোধ ধর্মটি ব্যবহার করে উচ্চ-ঘনত্বের দ্বি-আংকিক তথ্য-সংরক্ষণ কলকৌশল উৎপাদন করা হয়েছে।
সুশৃঙ্খল পরিবৃদ্ধিকে ইংরেজিতে "এপিট্যাক্সি" বলা হয়, যে শব্দটি গ্রিক শব্দমূল "এপি" (ἐπί) অর্থাৎ "পরি-" বা "উপরে" এবং "ট্যাক্সিস" (τάξις) অর্থাৎ "সুশৃঙ্খল উপায়ে" - এই দুইয়ের সমবায়ে গঠন করা হয়েছে।
বাষ্পীয় দশার সুশৃঙ্খল পরিবৃদ্ধি প্রক্রিয়াতে একটি বাষ্প থেকে পরমাণুগুলি পরিন্যস্ত হয়, অর্থাৎ পদার্থের বায়বীয় দশা ও কঠিন দশার আন্তঃপৃষ্ঠতলে এই কেলাসীয় আকার বৃদ্ধির ঘটনাটি ঘটে। তরল দশার সুশৃঙ্খল পরিবৃদ্ধি প্রক্রিয়াতে পরিন্যস্ত স্তরগুলি একটি তরল উৎস থেকে আকার বৃদ্ধি করে, অর্থাৎ পদার্থের তরল দশা ও কঠিন দশার আন্তঃপৃষ্ঠতলে এটি ঘটে। কঠিন দশার সুশৃঙ্খল পরিবৃদ্ধি প্রক্রিয়াতে একটি কেলাসী অধঃস্তরের উপরে প্রথমে একটি পাতলা অকেলাসী বা আকৃতিহীন প্রলেপ স্তর পরিন্যস্ত করা হয়, এরপর একটি কঠিন দশার স্তর-থেকে-স্তর প্রক্রিয়ার মাধ্যমে সুশৃঙ্খল পরিবৃদ্ধি প্রক্রিয়াটি অগ্রসর হয়, যেখানে কেলাসী-অকেলাসী আন্তঃপৃষ্ঠতলে পারমাণবিক চলনের মাধ্যমে পুনর্কেলাসীভবন ঘটে।
হিঙ্গোলি জেলা
হিঙ্গোলি জেলা (মারাঠি উচ্চারণ: [ɦiŋɡoliː]) ভারতের মহারাষ্ট্র রাজ্যের একটি প্রশাসনিক জেলা। জেলার সদর দফতর হিঙ্গোলিতে। জেলাটি ৪,৫২৬ কিমি২এলাকা জুড়ে রয়েছে। এর জনসংখ্যা ১১,৭৭,৩৪৫ যার মধ্যে ১৫.৬০ শতাংশ ছিল শহুরে হিঙ্গোলি আসলে নিজামদের সামরিক ঘাঁটি হিসেবে পরিচিত ছিল কারণ এটি বিদর্ভের সাথে সীমান্তবর্তী ছিল। সে যুগে হিঙ্গোলি থেকে সামরিক বাহিনী, হাসপাতাল, ভেটেরিনারি হাসপাতাল চালু ছিল। একটি সামরিক ঘাঁটি হওয়ায় শহরটি হায়দ্রাবাদ রাজ্যের অন্যতম গুরুত্বপূর্ণ এবং বিখ্যাত স্থান ছিল। বারোটি জ্যোতির্লিঙ্গের একটি, আউন্ধা নাগনাথ হিঙ্গোলি জেলায় অবস্থিত এবং জেলা সদর থেকে দক্ষিণ-পশ্চিমে কিমি।সংযোগ=//upload.wikimedia.org/wikipedia/commons/thumb/8/84/Aundha Nagnath Shiva Temple Jyotirlinga Maharashtra India.jpg/220px-Aundha Nagnath Shiva Temple Jyotirlinga Maharashtra India.jpg|ডান|থাম্ব|আউন্ধা নাগনাথ মন্দির বর্তমান জেলার অঞ্চলটি ১৫৫ সালে বোম্বাই রাজ্যের অংশ হয়ে ওঠে এবং ১৯৬০ সালে পারভানি জেলার অংশ হিসাবে মহারাষ্ট্র রাজ্যে পরিণত হয়। এই জেলাটি পারভানি জেলা থেকে ১ মে ১৯৯৯-এ পাঁচটি নিজস্ব তহসিল নিয়ে তৈরি করা হয়েছিল। তহলিসগুলো হলো: হিঙ্গোলি, কালামানুরি, সেনগাঁও, আউন্ধা নাগনাথ এবং বাসমত।
ভূগোল
হিঙ্গোলি মহারাষ্ট্রের মারাঠওয়াড়ার উত্তরাংশে অবস্থিত। হিঙ্গোলির সীমানা উত্তর দিকে ওয়াশিম এবং ইয়াভাতমাল, পশ্চিম দিকে পারভানি এবং দক্ষিণ-পূর্ব দিকে নান্দেদ জেলা দ্বারা বেষ্টিত। ইসাপুর বাঁধ এবং ইয়েলদারি বাঁধ নামে জেলার পূর্ব এবং পশ্চিম উভয় দিকে দুটি মাঝারি আকারের বাঁধ রয়েছে, ইসাপুর বাঁধ সেচের উদ্দেশ্যে জল সরবরাহ করে যেখানে ইয়েলদারি বাঁধটি সেচের পাশাপাশি জলবিদ্যুৎ উৎপাদনও করে। সিদ্ধেশ্বর নামে একটি ছোট বাঁধও জেলায় সেচের উদ্দেশ্যে ব্যবহৃত হত।
শাসন
এই জেলাটি দুটি মহকুমায় বিভক্ত, যা আবার পাঁচটি তালুকে বিভক্ত। হিঙ্গোলি মহকুমা তিনটি তালুকে বিভক্ত। এগুলো হলো: হিঙ্গোলি, কালামনুরি এবং সেনগাঁও। বাসমাথ উপ-বিভাগ দুটি তালুকে বিভক্ত। যথা: আউন্ধা এবং বাসমাথ।
এই জেলায় তিনটি বিধানসভা কেন্দ্র রয়েছে। যথা: বাসমাঠ, কালামনুরি এবং হিঙ্গোলি। তিনটিই হিঙ্গোলি লোকসভা কেন্দ্রের অংশ
হিন্দু মন্দির ও উপাসনালয়
উল্লেখযোগ্য কয়েকটি হিন্দু মন্দির নিম্নরূপ:
রোমান চ্যারিটি
থাম্ব|মিকন ই পেরো, প্রাচীন রোমান ফ্রেস্কো (৪৫-৭৯ খ্রিস্টাব্দ), [[পম্পেই, ইতালি।]]
রোমান চ্যারিটি (Caritas romana; Carità Romana) পেরো নামের এক মহিলার দৃষ্টান্তবাদী কাহিনি, যিনি কারাগারে অনাহারে মৃত্যুদণ্ডে দণ্ডিত তার বন্দি বাবা সিমনকে গোপনে নিজের স্তন্যপান করিয়েছিলেন। প্রাচীন রোমানদের স্মরণীয় আইন ও বক্তব্যগুলিতে প্রাচীন রোমান ঐতিহাসিক ভ্যালেরিয়াস ম্যাক্সিমাস পেরোর এই নিঃস্বার্থ নিষ্ঠাকে নিজের পিতামাতার সম্মানের সর্বোচ্চ উদাহরণ হিসাবে উপস্থাপন করেছিলেন। ১৯৬০-এর দশকে, শিল্পীরা জনপ্রিয় এই বিষয়ের বিভিন্ন নাটকীয় সংস্করণ এঁকেছেন, যা জিন-ব্যাপটিস্ট গ্রুজ এবং অন্যান্য শিল্পীরা এক শতাব্দী পরে পুনরুদ্ধার করেছিলেন।
ইতিহাস
রোমান কারাগারে দোষী সাব্যস্ত হওয়া সিমন নামের একজন বৃদ্ধকে আমৃত্যু অনাহারে রাখার নির্দেশ দেয়া হয়েছিল, এবং যিনি তার মেয়ে পেরোর স্তন্য পান করে দীর্ঘদিন বেঁচে ছিলেন। পেরো প্রতিদিন তার বাবাকে কারাগারে দেখতে আসত এবং গোপনে তাকে স্তন পান করাতো। এক পর্যায়ে কারাগার কর্তৃপক্ষ বিষয়টি জানতে পারে, তবে তারা পেরোকে বিচারের মুখোমুখি করার পরিবর্তে তার বাবাকে মুক্তি দিয়েছিল।
বাম|থাম্ব|ম্যামেলোকার, [[Belfry of Ghent|জেন্টের বেলফ্রি]]
প্রাচীন রোমান ঐতিহাসিক ভ্যালেরিয়াস ম্যাক্সিমাস কর্তৃক, ফ্যাক্টোরিম এসি ডিকোরাম মেমোরাবিলিয়াম (স্মরণীয় আইন এবং প্রাচীন রোমানদের বক্তব্যগুলির নয়টি গ্রন্থ) নথিভুক্ত করা হয়েছিল, এবং এটি পিয়েতাস (অর্থাৎ ফিলিওলিয় ধার্মিকতা) এবং রোমানদের দুর্দান্ত কর্ম এবং সম্মান হিসাবে উপস্থাপিত হয়েছিল। পিয়েতাস মন্দিরের একটি চিত্রকেন্দ্রে এই দৃশ্য চিত্রিত হয়েছে। রোমানদের, এট্রুরিয় নিবাসীদের মধ্যে প্রাপ্তবয়স্ক হারকিউলিসকে ইউনোর স্তন্যপান করানোর মধ্যে এই থিমটির পৌরাণিক প্রতিধ্বনি পাওয়া যায়।
সিমনের কাহিনিটির পূর্বাভাস পাওয়া যায়, রোমান ঐতিহাসিক ভ্যালেরিয়াস ম্যাক্সিমাস কর্তৃক নথিভুক্ত প্রায় সকল কাহিনিতেই, পরবর্তীতে প্লিনি দ্য এল্ডার (২৩–৭৯ খ্রিষ্টাব্দ) দ্বারা পুনরায় বলা হয়, এক কারাবন্দি মহিলাকে তার কন্যা লালন-পালন করেছিলেন। ঐতিহাসিকরা লক্ষ করেছেন যে, রেনেসাঁ এবং বারোক চিত্রগুলিতে বিষয়টির অজাচারমূলক আচরণ রয়েছে। সপ্তদশ এবং অষ্টাদশ শতকে বহু ইউরোপিয় শিল্পী এই কাহিনির চিত্রায়ন করেছিলেন। পিটার পল রুবেন্স এর বেশকয়েকটি সংস্করণ আঁকার জন্য পরিচিত। বারোক শিল্পী কারাভাজ্জো তার ১৬০৬ সালের দ্য সেভেন ওয়ার্কস অব মার্সি চিত্রকর্মে এই কাহিনির উপস্থাপন করেছিলেন। নব্যধ্রুপদী চিত্রকর্মগুলিও এই থিমে ব্যাপকভাবে বশীভূত হয়েছে। যদিও সেখানে মূল কিংবদন্তি পেরোর সন্তানের উল্লেখ নেই। এই উপাদানটি ১৭শ শতাব্দীতে এই ব্যাখ্যাটি রোধ করার জন্য প্রবর্তিত হয়েছিল যে এই কাজটি সম্পর্কে বেআইনি কিছু ছিল। একই সাথে, শিশুটির অন্তর্ভুক্তি কাহিনির একটি নতুন মাত্রা যোগ করে কারণ তিনটি চিত্র তিনটি প্রজন্মকে উপস্থাপন করে এবং তাই এটি মানব যুগের রূপক হিসাবেও ব্যাখ্যা করা যেতে পারে। ১৭৪১ সাল থেকে জেন্টের বেলফ্রি মন্দিরে রোমান চ্যারিটির একটি ছোট সংযুক্তি ভাস্কর্যাকারে সামনের দরজার উপরে স্থাপন করা হয়। এটিকে ওলন্দাজ ভাষায় ম্যামেলোকার হিসাবে উল্লেখ করা হয়, যার অর্থ 'স্তন চোষক' হিসাবে অনুবাদ করা হয়।
জনপ্রিয় সংস্কৃতিতে
বিশ শতকে, রোমান চ্যারিটির একটি কাল্পনিক বিবরণ জন স্টাইনবেকের দ্য গ্রেপস অব র‌্যাথ (১৯৯৯) উপন্যাসে উপস্থাপিত হয়েছে। উপন্যাসের শেষে, রোশার্ন (রোজ অব শ্যারন) একটি শস্যাগারের কোণে একজন অসুস্থ এবং অনাহারী মানুষের সেবা করে। মাই ড্যান্টসিগের ১৯৬৯ সালে চিত্রিত পার্টিসান ব্যালাড চিত্রকর্মে রোমান চ্যারিটির প্রতিধ্বনি রয়েছে।
১৯৭৩ সালের ও লাকি ম্যান! পরাবাস্তববাদী চলচ্চিত্রে রোমান চ্যারিটির একটি দৃশ্য রয়েছে যেখানে প্রধান চরিত্র অনাহারে থাকে এবং এক ভিসারের স্ত্রী তাকে উৎসর্গের জন্য জড়ো করা খাবার লুণ্ঠন না করে তাক শুশ্রুষা করে।
ভারতীয় নেপথ্য সঙ্গীতশিল্পীদের তালিকা
এটি ভারতের নেপথ্য সঙ্গীতশিল্পীদের একটি তালিকা।
জুলিয়েন ফাউন্টেন
জুলিয়েন ফাউন্টেন (Julien Fountain; জন্ম: ২৫ জুলাই, ১৯৭০) সাসেক্সের শোরহাম-বাই-সী এলাকায় জন্মগ্রহণকারী পেশাদার ইংরেজ ক্রিকেট কোচ ও গ্রেট ব্রিটেন অলিম্পিক বেসবল দলের সাবেক খেলোয়াড়। মূলতঃ তিনি বিশেষজ্ঞ ফিল্ডিং কোচ হিসেবে পরিচিত। এছাড়াও, প্রধান কোচ ও সহকারী কোচেরও দায়িত্ব পালন করেছেন তিনি।
ওয়েস্ট ইন্ডিজ, পাকিস্তান, বাংলাদেশ ও ইংল্যান্ড দলের পক্ষে ৩৬ টেস্ট, ১০৬ ওডিআই ও ২৮ টুয়েন্টি২০ আন্তর্জাতিকে কোচিং কর্মকর্তা ভূমিকায় অবতীর্ণ হয়েছেন তিনি। এতে পঞ্চাশ ওভারের দুইটি আইসিসি বিশ্বকাপ, একটি আইসিসি টি২০ বিশ্বকাপ, একটি এশিয়া কাপ ও একটি চ্যাম্পিয়ন্স ট্রফি অন্তর্ভুক্ত রয়েছে। এছাড়াও, ঘরোয়া বা বিশেষ প্রাধিকারপ্রাপ্ত দলের পক্ষে বিভিন্ন অবস্থানে থেকে কোচের দায়িত্বে ছিলেন।
কোচিং
প্রথম বেসবল খেলোয়াড় হিসেবে যে-কোন টেস্ট ক্রিকেট দলে বিশেষজ্ঞ ফিল্ডিং কোচের দায়িত্ব পান। ১৯৯৮ সালে দক্ষিণ আফ্রিকা সফরে ওয়েস্ট ইন্ডিজের কোচ হিসেবে নিযুক্ত হন। ২০০০-০১ মৌসুমে অস্ট্রেলিয়া সফরে অতিরিক্ত ফিল্ডার হিসেবে মাঠে নামেন। ক্যানবেরার ম্যানুকা ওভালে প্রধানমন্ত্রী একাদশের বিপক্ষে খেলেন। বাউন্ডারি এলাকা থেকে সরাসরি আঘাত করে অ্যান্থনি ম্যাককুইরকে দৌঁড়ানো অবস্থায় আউট করলে এ দায়িত্ব পালনে আগ্রহ ব্যক্ত করেন। অতিরিক্ত ফিল্ডার (১২শ ব্যক্তি) হিসেবেও তিনি দায়িত্ব পালন করেছেন। ২০০১ ও ২০০৭ সালে ওয়েস্ট ইন্ডিজ এবং ২০১৩ সালে পাকিস্তানের পক্ষে মোট চারবার এ দায়িত্বে ছিলেন।
আন্তর্জাতিক ও ঘরোয়া বা বিশেষ প্রাধিকারপ্রাপ্ত ক্রিকেট দলের কোচের দায়িত্ব পালন করেন। ২০১২ সালে বিপিএল বিজয়ী ঢাকা গ্ল্যাডিয়েটর্সের কোচিং কর্মকর্তা দলের অন্যতম সদস্য ছিলেন। ২০০৮ সালে স্ট্যানফোর্ড সুপারস্টার্সের কোচিং কর্মকর্তা ছিলেন। অ্যান্টিগুয়ায় অনুষ্ঠিত স্ট্যানফোর্ড সুপার সিরিজে বিশ মিলিয়ন ডলারের একটি খেলায় দলটি ইংল্যান্ডকে পরাজিত করেছিল।
প্রধান কোচ
২০১০ সালের ৫ ওডিআইয়ের সমন্বয়ে গড়া মাইক্রোম্যাক্স ওডিআই সিরিজে জিম্বাবুয়ে স্বাগতিক বাংলাদেশের বিপক্ষে অংশ নেয়। জেমি সিডন্স তার ২য় সন্তানের জন্মগ্রহণ উপলক্ষ্যে অস্ট্রেলিয়ায় চলে যান। ফাউন্টেনকে ৩য় ও ৪র্থ ওডিআইয়ের জন্য সাময়িকভাবে বাংলাদেশ দলের প্রধান কোচ নিযুক্ত করা হয়। তন্মধ্যে বাংলাদেশ ৩য় ওডিআইয়ে জয় পায় ও ৪র্থ ওডিআই বৃষ্টির জন্য পরিত্যক্ত ঘোষিত হয়। এরফলে ফাউন্টেন প্রথম বেসবল কোচ হিসেবে যে-কোন আইসিসি পূর্ণাঙ্গ সদস্যভূক্ত জাতীয় ক্রিকেট দলের প্রধান কোচের মর্যাদা পান। পাশাপাশি প্রথম বেসবল কোচ হিসেবে যে-কোন আইসিসি পূর্ণাঙ্গ সদস্যভূক্ত ক্রিকেট দলকে নির্দেশনা দেন (১৯৯৮ সালে ওয়েস্ট ইন্ডিজ)।
ইংল্যান্ডে আইসিসি চ্যাম্পিয়ন্স ট্রফি
পাকিস্তান তিনটি খেলাসহ প্রস্তুতিমূলক খেলায় অংশ নেয়। প্রতিপক্ষীয় দলগুলো হচ্ছে দক্ষিণ আফ্রিকা, ওয়েস্ট ইন্ডিজ ও ভারত। দূর্ভাগ্যজনকভাবে পাকিস্তান সবগুলো খেলায় পরাজিত হয় ও তাদেরকে গ্রুপ পর্ব থেকেই বিদায় নিতে হয়। স্পষ্টতইঃ পাকিস্তানের ফিল্ডিংয়ে দক্ষতা বৃদ্ধি স্বত্ত্বেও তার চুক্তির মেয়াদ শেষ হয়ে যাওয়ায় সেখানে অবস্থান করেননি।
২০১৪ এশিয়ান গেমস
আইসিসি পূর্ণাঙ্গ সদস্যভূক্ত দলসহ আইসিসি সহযোগী ও আইসিসি অনুমতিপ্রাপ্ত ক্রিকেট দলে কোচের দায়িত্বে ছিলেন তিনি। আয়ারল্যান্ড, বারমুদা, ত্রিনিদাদ ও কানাডায় তিনি নিজেকে সম্পৃক্ত রেখেছেন।
টিভি, বেতার, সাময়িকীতে কোচিং শিক্ষা
ক্রিকেট এবং বেসবলে ফিল্ডিং ও কোচিং সম্পর্কীয় অনেক নিবন্ধ রচনা করেছেন ফাউন্টেন। ইন্টারনেটের কল্যাণে বিশ্বব্যাপী তা ছড়িয়ে পড়েছে। টেলিভিশন ও বেতার অনুষ্ঠানের মাধ্যমেও বিশাল পরিসরে বিশ্বের সকল অংশে তার অবদান উল্লেখ করা হচ্ছে। আইসিসি, ইসিবি, পিসিবি ও ডব্লিউআইসিবিসহ বিশ্বব্যাপী বিভিন্ন সংগঠনের জন্য কোচিং শিক্ষা উপকরণ নিয়ে গবেষণা, নির্মাণ ও উপস্থাপনা কর্মকাণ্ডে তিনি জড়িত রয়েছেন।
ফেব্রুয়ারি, ২০১৫ সালে আমেরিকান ক্রিকেট ফেডারেশন পরিচালিত সম্মানসূচক পরামর্শক সভায় যোগদানের জন্য ফাউন্টেনকে আমন্ত্রণ জানানো হয়।
সলেই ও
সলেই ও (Soleil Ô, উচ্চারণ: ; অর্থ: হে সূর্য) ১৯৭০ সালে নির্মিত একটি মৌরিতানীয়-ফরাসি নাট্য চলচ্চিত্র। এটি রচনা ও পরিচালনা করেছেন মেদ হোন্দো।